གསར་ལམ་དུ་གསལ་བཤད་བྱས་པ་ལྟར་ན།༢༠༡༣ལོའི་ཕྱི་ཟླ༥པའི་ཚེས༥ཉིན་ཀན་སུའུ་ཞིང་ཆེན་འཕྲོད་སྟེན་ཐིང་ནས་ངོ་སྤྲོད་བྱས་པ་བརྒྱུད།ཀན་ལྷོ་ཁུལ་སྲིད་གཞུང་དང་ཐེན་ཅིན་གྲོང་ཁྱེར་སྲིད་གཞུང་གི་མཉམ་འབྲེལ་སྤེལ་རེས་གཞུང་སྒྲུབ་ཁང་ནས་ཀན་སུའུ་ཞིང་ཆེན་དབུལ་སྐྱོར་གཞུང་སྒྲུབ་ཁང་ལ་གྲོས་མོལ་གྱིས།ཐེན་ཅིན་ནས་ཀན་སུའུ་ལ་རིགས་མཐུན་རོགས་སྐྱོར་ཆེད་དངུལ་ཁྲི༣༠༠༠ཡོད་པ་བེད་སྤྱད་དེ།༢༠༡༣ལོ་ནས༢༠༡༥བར་གྱི་ལོ་གསུམ་ནང་སློབ་མ་བསྡུ་རྒྱུ་དང་།ལོ་བདུན་སྤྱད་དེ་ཐེན་ཅིན་གསོ་རིག་སློབ་ཆེན་དང་ཐེན་ཅིན་ཀྲུང་ལུགས་སྨན་རྫས་སློབ་ཆེན་གཉིས་ཀྱིས་ཀན་ལྷོ་ནས་ཆེད་དམིགས་ཀྱིས་དངོས་གཞིའི་གསོ་རིག་སློབ་མ༣༠༠གསོ་སྐྱོང་བྱ་དགོས་པའི་གྲོས་ཆོད་བཞག་ཡོད་འདུག་ལ།༢༠༡༣ལོར་སློབ་མ༦༢བསྡུས་པའི་ཁྲོད་ཐེན་ཅིན་གསོ་རིག་སློབ་ཆེན་དུ་མི༢༩དང་ཐེན་ཅིན་ཀྲུང་ལུགས་སྨན་རྫས་སློབ་ཆེན་དུ་མི༣༣བསྡུས་འདུག༢༠༡༤ལོར་སློབ་མ༧༣བསྡུས་པའི་ཁྲོད་ཐེན་ཅིན་གསོ་རིག་སློབ་ཆེན་ནས་སློབ་མ༢༩དང་ཐེན་ཅིན་ཀྲུང་ལུགས་སྨན་རྫས་ཀྱིས་སློབ་མ༤༤བསྡུས།ལོ་འདི་གཉིས་ལ་ཁྱོན་བསྡོམས་མི༡༣༥བླངས་ཟིན།